I Z V J E Š T A J

O SPROVOĐENJU PLANA INTEGRITETA OPŠTINE ANDRIJEVICA ZA 2017. GODINU,

Andrijevica, april 2018. godine,

**UVOD**

Plan opštine Andrijevica usvojen je 31.03.2016. godine, Odlukom broj 031-89/2016-01, a zasniva se na identifikaciji mogućih rizičnih oblasti i rizičnih radnih mjesta, kao i utvrđivanje rizika koji mogu narušiti integritet Opštine Andrijevica. Pregledom i analizom mjera koje već postoje kao i predlaganjem novih mjera, koje bi te rizike trebalo da umanje ili uklone, da bi se stvorili uslovi da se rizici na vrijeme prepoznaju i eliminišu adekvatnim aktivnostima, odnosno da se njihov efekat, ukoliko se ipak pojave, otkloni na način da ne proizvede štetu po ugled i poslovanje same institucije.

Plan integriteta Opštine Andrijevica sastoji se od četiri oblasti, kao i posebnih oblasti rizika u Sekretarijatu lokalne uprave, Kabinetu Predsjednika opštine i službama, odnosno od mjera koje se odnose na Opštinu Andrijevica. Struktura plana sastoji se od sledećeg: oblast rada koje su prepoznate kao podložne riziku, prepoznavanja radnih mjesta koja mogu biti podložna riziku u okrivu pomenutih rizičnih oblasti, definisanja vrste rizika u odnosu na određenu oblast i radna mjesta, postojećih mjera kontrole, konkretizovanje preostalog rizika (rezidualnog) ili opis rizika koji nije pokriven postojećim mjerama kontole, ocjene inteziteta rezidualnog rizika, predloženih ili preduzetih mjera za smanjenje ili eliminisanje rizika, određivanja odgovorne osobe za praćenje i sprovođenje predloženih mjera, kao i utvrđivanja napretka u odnosu na primjenu predloženih mjera i status rizika.

Menađžer integriteta je odgovoran starješini, odnosno odgovornom licu u organu vlasti, za stalno praćenje i periodične kontrole rizika i ažuriranje mjera Plana integriteta, aktivnosti koje se odnose na sprovođenje pravila etičkih kodeksa, podsticanje integriteta i sprječavanja korupcije, sukob interesa i drugih oblika pristrasnog postupanja zaposlenih na određenim poslovima. Svi zaposleni su dužni obavijestiti menađžera integriteta o situaciji, pojavi ili radnji za koju su na osnovu razumnog uvjerenja, procijenili da predstavlja mogućnost za nastanak ili razvoj korupcije, sukoba interesa, drugih oblika nezakonitog i neetičkog postupanja. Menađžer integriteta je dužan da razmotri obavještenja sa kojima je upoznat i da postupi u skladu sa njegovim dužnostima kod sprovođenja Plana integriteta.

Zaposleni u organu vlasti dužni su da menađžeru integriteta, na njegov zahtjev, dostave sve potrebne podatke i informacije od značaja za sprovođenje Plana integriteta.

U tom smislu primjena principa integriteta treba da doprinese daljem razvoju profesionalnosti i nepristrasnosti u organu vlasti kao i povećanju transparentnosti rada opštine Andrijevica, kao i odgovornost svakog zaposlenog.

Plan integriteta obuhvata monitoring rizičnih grupa, poslovnih procedura unutar Opštine Andrijevica, kao i sprovođenje konkretnih mjera karakterističnih za svaku oblast rizika.

**PRINCIP INTEGRITETA**

Princip integriteta, konkretizovan kroz Plan, za cilj ima dalji razvoj profesionalne, nepristrane i etične javne uprave. Njegovo sprovođenje za rezultat ima ponašanje institucija i službenika koji obavljaju povjerene im poslove profesionalno, nezavisno, nepristrasno, transparentno i u skladu sa propisima.Identifikacijom rizičnih oblasti,odnosno rizičnih procesa i radnih mjesta, pregledom mjera koje već postoje kao i predlaganjem mjera koje te rizike treba da umanje ili otklone, stvaraju se uslovi da se rizici na vrijeme prepoznaju i otklone.

Plan integriteta temelji se na identifikaciji mogućih rizičnih oblasti, radnih mjesta i utvrđivanju preostalih rizika koji nijesu pokriveni postojećim mjerama kontrole, te pregledom mjera za njihovo eleminisanje

**Oblasti rizika Opštine Andrijevica**

**I Opšte oblasti:**

- Rukovođenje i upravljanje

- Kadrovska politika, etičko i profesionalno ponašanje zaposlenih

- Planiranje i upravljanje fiansijama

- Čuvanje i bezbjednost podataka i dokumenata

**II Posebne oblasti:**

Posebne oblasti rizika Sekretarijata lokalne uprave

* Izrada i sprovođenje propisa iz nadležnosti Sekretarijata
* Upravljanje kadrovima u skladu sa nadležnostima Sekretarijata
* Planiranje i praćenje korišćenja buđžetskih sredstava Opštine
* Upravljanje konsolidovanim računom trezora, kao i podračunima i drugim računima
* Izdavanje građevinskih i upotrebnih dozvola
* Donošenje planske dokumentacije
* Vođenje upravnog postupka i rješavanje prvostepenih upravnih predmeta
* Dodjela socijalnih pomoći i stipendija
* Vođenje postupka za rješavanje stambenih potreba lica u stanju socijalne potrebe
* Izdavanje odobrenja, saglasnosti, licenci iz oblasti komunalija i saobraćaja
* Praćenje stanja i obrada podataka u oblasti privrede
* Priprema propisa kojima se utvrđuju lokalni javni prihodi (porezi, prirezi, takse i naknade)
* Utvrđivanje, naplata i kontrola lokalnih javnih prihoda (porezi, prirezi, takse i naknade)
* Poslovi u vezi sa imovinskim pravima i ovlašćenjima na državnoj imovini, kojom raspolaže i koristi Opština i njeni organi
* Zastupanje opštine pred sudovima
* Obavljanje unutrašnje revizije
* Inspekcijski nadzor i drugi poslovi iz nadležnosti komunalne policije

**III Posebne oblasti rizika Kabineta Predsjednika opštine**

* Stručni i drugi poslovi vezani za Predsjednika i Podpredsjednika opštine
* Rješavanje u drugostepenom upravnom postupku i drugi poslovi iz nadležnosti Glavnog administratora
* Stručni i drugi poslovi za ostvarivanje funkcije Menađžera

**IV Posebni oblasti rizika Službe zaštite**

* Spašavanje i zaštita ljudi i imovine od požara, eksplozija, havarija i drugih akcidentnih i vanrednih situacija.

**O B R A Z L O Ž E NJ E**

Polazeći od osnovnih zadataka opštine Andrijevica definisanih zakonskim propisima, uredbama, Statutom opštine i Pravlnikom o unutrašnjoj organizaciji i sistematizaciji radnih mjesta u Sekretarijatu lokalne uprave opštine, Pravilnika u Kabinetu Predsjednika opštine i Pravilnika o unutrašnjoj organizaciji i sistematizaciji radnih mjesta Službe zaštite i spašavanja opštine Andrijievica, definisani su osnovni poslovni rizici unutar opštine Andrijevica, izrađen je detaljni Plan integriteta , gdje su propisani visoki standardi integriteta izraženi kroz konkretne mjere za otklanjanje prepoznatih i mogućih rizika , koji se mogu pojaviti u sprovođenju redovnih poslova .

S tim u vezi, opština Andrijevicaje sprovela je neophodne aktivnosti od strane organizacionih jedinica u cilju konkretne implementacije mjera koje su sadržane u Planu integriteta .

Shodno članu 77 Zakona o sprečavanju korupcije („Sl.list CG“,br.53/14 ) i člana 25 Pravila za izradu i sprovođenje Plana integriteta , pa na osnovu svega naprijed izloženog i procjene implementacije predloženih mjera za smanjenje rizika, predlažem Predsjedniku opštine da prihvati ovaj izvještaj .

**PODNOSILAC IZVJEŠTAJA PREDSJEDNIK OPŠTINE**

**Menađžer integriteta**  Srđan Mašović

Gorica Zonjić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: 023-39/2018-0455/1

Andrijevica 13.04.2018 .godine

